સ્પોટ ફિક્સિંગને લઇને શ્રીલંકાના પૂર્વ ક્રિકેટર અર્જૂન રણતુંગાનું કહેવું છે કે આઇપીએલે ખેલાડીઓને લાલચી બનાવી દીધા છે . હવે તે દેશ માટે રમવા નથી માંગતા . તેમનું માનવું છે કે આઇપીએલએ બીસીસીઆઇ બદનામી સિવાય કશું જ આપ્યું નથી . ઉલ્લેખનીય છે કે સ્પોટ ફિક્સિંગમાં ભારત માટે રમી ચૂકેલા શ્રીસંતની ધરપકડ થઇ છે . તેમનું કહેવું છે કે ફિક્સિંગની ઘટનાઓ લીગના પ્રારંભથી જ થઇ રહી છે . આઇપીએલએ વિશ્વ ક્રિકેટને કઇ આપ્યું નથી , પરંતુ દરેક સિઝનમાં કોઇને કોઇ વિવાદ જરૂર થાય છે . ભારતીય રમતનું માળખુ એટલું મજબૂત છે કે સારા ખેલાડીઓ આવી શકે . મને નથી લાગતુ કે આ લીગની જરૂરીયાત દેશને છે . આ લીગથી હજી સુધી કોઇ વિશ્વસ્તરીય ખેલાડી નીકળીને આવ્યો નથી .